open-index/open-wikipedia-markdown huggingface dataset:
مہتاب اکبر راشدی

مہتاب اکبر راشدی پاکستان کی معروف ٹی وی میزبان، سابق سیکریٹری تعلیم و اطلاعات، سرکاری افسر اور مسلم لیگ فنکشنل (پیرپگاڑا گروپ)کی رکن سندھ اسمبلی تھیں۔ مہتاب اکبر راشدی 3 مارچ 1947ء کو پاکستان کے صوبہ سندھ کے علاقے نوڈیرو (ضلع لاڑکانہ) میں پیدا ہوئیں۔ 

## تعلیم
مہتاب اکبر راشدی نے سندھ یونیورسٹی سے تعلیم کے مضمون میں گریجویشن کی اور سندھ یونیورسٹی ، پاکستان سے علم سیاسیات میں ماسٹر کی ڈگری حاصل کی۔

مزید اعلی تعلیم کے لیے امریکا کا سفر اختیار کیا، ریاست ہائے متحدہ امریکا میں بوسٹن شہر کی شہرہ آفاق یونیورسٹی میساچوسٹس یونیورسٹی امریکا سے علم سیاسیات کے مضمون میں ایم اے کی سند حاصل کی ، جس کے لیے انھیں فل برائٹ اسکالرشپ بھی ملی۔  

## شادی
1981 میں ایک بیوروکریٹ اکبر راشدی سے شادی کر لی ۔ بعد ازاں وہ خود بھی بیوروکریٹ بن گئیں اور اطلاعات، تعلیم ، ثقافت سمیت کئی شعبوں میں کام کیا۔ 

## کیریئر
مہتاب اکبر راشدی نے اداکارہ کی حیثیت سے کیریئر کا آغاز کیا اور متعدد ڈراموں میں کام کیا۔ اس کے بعد وہ بیوروکریسی کی طرف چلی گئیں ۔

سندھ یونیورسٹی میں انسٹی ٹیوٹ آف سندھولوجی کی ڈائریکٹر ، یونیورسٹی گرانٹ کمیشن کے ریجنل آفس کی ڈائریکٹر اورسندھ گورنمنٹ میں ڈائریکٹر لیاقت لائبریری، سیکریٹری کلچر اینڈ ٹورزم اور سکریٹری یو تھ افئیرزاینڈ اسپورٹس کے مناصب پر فائز رہیں۔

ریڈیو پاکستان اور پاکستان ٹیلی وژن کے متعدد پروگراموں کی میزبانی کی۔پی ٹی وی میں تا دیر کام کیا بعہد ضیا ٹی وی سے الگ ہو گئیں کیونکہ وہ ضیاءالحق زمانے میں خواتین پر لباس کے حوالے سے عائد پابندیاں برداشت نہ کر سکیںَ۔

سندھالوجی کے قیام میں بھی فعال کردار ادا کیا جو ایک اہم شعبہ ثابت ہوا۔ 2013ء میں پاکستان مسلم لیگ (فنکشنل) کی جانب سے سندھ اسمبلی کی رکن منتخب ہوئیں۔ 
## ایوارڈ
حکومت پاکستان نے انھیں 14 اگست 2004ء کو صدارتی تمغا برائے حسن کارکردگی عطا کیا تھا۔ 

## حوالہ جات

زمرہ:1947ء کی پیدائشیں
زمرہ:بقید حیات شخصیات
زمرہ:پاکستان مسلم لیگ (ف) کے سیاست دان
زمرہ:پاکستانی اداکار سیاست دان
زمرہ:پاکستانی اداکارائیں
زمرہ:پاکستانی سرکاری ملازمین
زمرہ:پاکستانی سیاسی خواتین
زمرہ:تمغائے حسن کارکردگی وصول کنندگان
زمرہ:سندھ ارکان صوبائی اسمبلی 2013ء تا 2018ء
زمرہ:ضلع لاڑکانہ کی شخصیات
زمرہ:جامعہ سندھ کے فضلا
زمرہ:اکیسویں صدی کی خواتین سیاست دان
زمرہ:اکیسویں صدی کی پاکستانی اداکارائیں
زمرہ:اکیسویں صدی کی پاکستانی خواتین سیاست دان
زمرہ:بیسویں صدی کی پاکستانی اداکارائیں
زمرہ:پاکستانی ٹیلی ویژن اداکارائیں
زمرہ:پاکستانی خواتین ریڈیو پیش کار
زمرہ:پاکستانی خواتین سرکاری ملازمین
زمرہ:لاہور کی ریڈیو شخصیات
مہر(قبیلہ)

**مَہر** بہاولپور اور سندھ میں پایا جانا والا ایک قبیلہ ہے جو اپنے آپ کو عرب مؤرخین کے میڈیوں(Medes)سے جوڑتے ہیں
انھیں جوئیہ کے ہم نسل اور اس کے بھائی مہر کی اولاد بتایا جاتا ہے۔ یہ جنوبی پنجاب اور شمالی راجپوتانہ میں آباد ہیں اور مسلمان ہیں

## مھر قبیلے کی شناخت
مھر آرائیں قوم کا ایک بڑا قبیلہ ہے
( مھر) عربی نسل کے جنگی گھوڑے کو عمر کے حساب سے ہر سال علاحدہ نام سے پکارا جاتا ہے جب یہ تمام گھوڑوں میں قیمتی گھوڑا دس سال کی عمر کو پہنچتا ہے تو اسے مھر کہتے ہیں جن فوجیوں کے پاس یہ گھوڑا تھا ان کو مھر والے کہا جاتا ہے۔مھر لفظ کا اصل تلفظ میم کے اوپر پیش پڑھنے سے(موھر) ادا ہوتا ہے اس گوت کے لوگ عرب کے ہر ملک میں موجود ہیں۔میرا ایک فلسطین کا دوست مھر زرار اور ان کی بیگم اردن سے ہیں جن کا نام ام رعد المھر ہے انھوں نے مجھے اپنا منہ بولا بیٹا بنایا ہوا ہے

زمرہ:قبائل
زمرہ:بھارت کے نسلی گروہ
زمرہ:گجرات (بھارت) کے معاشرتی گروہ
زمرہ:ویکی ڈیٹا سے مختلف مختصر وضاحت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ایڈوانس

**ایڈوانس** ایک مائکرو فنانس بینک ہے جس کا صدر دفترلکسمبرگ میں واقع ہے یہ بینک متعدد ترقی پذیر ممالک میں سرگرم عمل۔  یہ بینک 2005 میں قائم کیا گیا تھا۔

اس تنظیم کو یورپی حکومت کے متعدد ترقیاتی بینکوں کی مدد حاصل ہے جس میں نیدرلینڈ ڈویلپمنٹ فنانس کمپنی ، یورپین انویسٹمنٹ بینک ، انٹرنیشنل فنانس کارپوریشن، برطانیہ حکومتوں کے سی ڈی سی گروپ اور جرمن حکومت کے کے ایف ڈبلیو شامل ہیں۔

یہ بینک پاکستان،  جمہوری جمہوریہ کانگو ، کمبوڈیا ، کیمرون ، گھانا ، نائیجیریا، تیونس اور میانمار میں سرگرم ہے۔

## حوالہ جات

زمرہ:مائیکروفنانس بینک
زمرہ:2005ء میں قائم ہونے والے بينک
زمرہ:لکسمبرگ میں زراعت
ہاؤس بلڈنگ فنانس کمپنی

**ہاؤس بلڈنگ فنانس کمپنی لمیٹڈ (** **ایچ بی ایف سی ایل)**، جسے پہلے **ہاؤس بلڈنگ فنانس کارپوریشن (ایچ بی ایف سی) کے** نام سے جانا جاتا تھا، ایک پاکستانی سرکاری ہاؤسنگ فنانس کمپنی ہے۔ اس کا صدر دفتر کراچی ، پاکستان میں واقع ہے ۔  

اس کمپنی کو 25 جولائی 2007ء کو کارپوریشن کے طور پربنایا گیا تھا اور اس کی ملکیت حکومت پاکستان (62.50٪) اور اسٹیٹ بینک آف پاکستان (37.50٪) کی مشترکہ حصہ داری سے بنائی گئی۔  18 فروری 2011 کو کمپنیز آرڈیننس 1984ء کے سیکشن 39 کے تحت ہاؤس بلڈنگ فنانس کارپوریشن کا نام تبدیل کرکے ہاؤس بلڈنگ فنانس کمپنی لمیٹڈ کر دیا گیا۔

## حوالہ جات

زمرہ:پاکستان کے ریاستی ادارے
زمرہ:کراچی میں قائم کمپنیاں
زمرہ:2006ء میں قائم ہونے والی کمپنیاں
زمرہ:بینک دولت پاکستان
زمرہ:پاکستان میں 1952ء کی تاسیسات
زمرہ:مشرقی پاکستان میں 1952ء کی تاسیسات
فنکا انٹرنیشنل

**فنکا انٹرنیشنل** ایک غیر منافع بخش، مائیکرو فنانس تنظیم ہے، جس کی بنیاد 1984 میں جان ہیچ نے رکھی تھی۔ بعض اوقات یہ بینک "غریبوں کے لیے ورلڈ بینک " کے طور پر بھی جانا جاتا ہے ،  فنکا مائیکرو کریڈٹ میں دیہاتی بینکاری طریقہ کار کا موجد ہے اور اسے جدید دور کے مائیکرو فنانس کے علمبرداروں میں بڑے نام کے طور پر جانا جاتا ہے۔ واشنگٹن، ڈی سی میں صدر دفاتر کے ساتھ ، ایف این سی سی اے کے لاطینی امریکہ اور کیریبین ، افریقہ ، یوریشیا اور مشرق وسطی اور جنوبی ایشیا میں 20 سے زائد ملک کے ادارے (وابستہ) ہیں۔ گریمین بینک اور ایکین انٹرنیشنل کے ساتھ ساتھ ، فنکا کو دنیا کی سب سے زیادہ بااثر مائیکرو فنانس تنظیموں میں سے ایک سمجھا جاتا ہے۔

## مزید دیکھیے
* فنکا افغانستان
* فنکا پاکستان
* فنکا یوگنڈا لمیٹڈ
* جان ہیچ
* گاؤں بینکنگ
* مائکرو کریڈٹ
* مائکرو فنانس
* مواقع بین الاقوامی

## حوالہ جات

## بیرونی روابط
* فنکا کی آفیشل ویب گاہ
* 29 اپریل ، 2007 ، اے بی سی نیوز '"جارج اسٹیفانوپلوس کے ساتھ اس ہفتے" میں FINCA کے حوالے سے نیٹلی پورٹ مین کا ویڈیو انٹرویو
* یکم مئی ، 2007 کو اے بی سی کے "دی ویو" پر ایف این سی اے کے حوالے سے نٹالی پورٹ مین کا ویڈیو انٹرویو
* 18 اگست ، 2009 کو ، ایم ایس این بی سی ، پر ایف آئی این سی اے اور دی ولیج بینکنگ مہم میں شمولیت کے بارے میں نٹالی پورٹ مین کا انٹرویو

زمرہ:1984ء میں قائم ہونے والی تنظیمیں
زمرہ:تصویر کا متروک پیرامیٹر استعمال کرنے والے صفحات
زمرہ:مائیکروفنانس بینک
زمرہ:مائیکروفنانس تنظیمیں
زمرہ:واشنگٹن، ڈی سی میں قائم غیر منافع بخش تنظیمیں
سٹی بینک

**سٹی بینک** مالیاتی خدماتی ملٹی نیشنل گروپ سٹی گروپ کا کنزیومر ڈویژن ہے۔  سٹی بینک 1812 میں بطور سٹی بینک آف نیو یارک کے نام سے بنایا گیا تھا اور بعد میں *نیویارک کا پہلا نیشنل سٹی بینک* بن گیا،۔ اس بینک کی 19 ممالک میں 2649 شاخیں ہیں، جن میں ریاستہائے متحدہ میں 723 شاخیں اور میکسیکو میں 1494 شاخیں شامل ہیں جو اس کے ماتحت ادارہ بینامیکس کے تحت چلتی ہیں۔ امریکی شاخیں چھ میٹروپولیٹن علاقوں میں مرکوز ہیں: نیو یارک سٹی ، شکاگو ، لاس اینجلس ، سان فرانسسکو ، واشنگٹن ، ڈی سی اور میامی ۔ 2016 میں ریاستہائے متحدہ کا محصول 70٪ اور میکسیکو میں محصول کا 13٪ تھا۔ امریکا اور میکسیکو کے علاوہ ، کمپنی کی زیادہ تر شاخیں پولینڈ ، روس ، ہندوستان اور متحدہ عرب امارات میں ہیں ۔

2007–2008 کے مالی بحران اور اس کے ذیلی پریمیج رہن اثاثوں کی قیمت میں بڑے نقصان کے نتیجے میں ، سٹی بینک کے کے مالک ادارے سٹی گروپ کو امریکی خزانے سے سرمایہ کاری کی صورت میں بیل آؤٹ ملا۔ 23 نومبر ، 2008 کو ، 25 ارب ڈالر کی ابتدائی سرمایہ کاری کے علاوہ ، کمپنی میں 306 ارب ڈالر کے پر خطر اثاثوں کی گارنٹیوں کے ساتھ مزید 20 ارب ڈالر کی سرمایہ کاری کی گئی تھی ضمانتیں ایسے وقت جاری کی گئیں جب مارکیٹوں کو اعتماد نہیں تھا ان سرمایہ کاری سے ہونے والے نقصانات کو پورا کرنے کے لیے کافی لیکویڈیٹی موجود تھی۔ آخر کار سٹی کے حصص نے جو ضمانتیں جاری کیں ان کے بدلے میں اس کی جاری کردہ گارنٹیوں کو خزانے کے لیے خالص منافع کے طور پر بک کیا گیا تھا کیونکہ سٹی کے پاس کافی لیکویڈیٹی تھی اور ضمانتوں کو استعمال کرنے کی ضرورت نہیں تھی۔ 2010 تک ، سٹی بینک نے ٹریژری سے سود سمیت پورے قرضوں کی ادائیگی کردی تھی ، جس کے نتیجے میں امریکی وفاقی حکومت کو خالص منافع ہوا تھا۔
تصغیر| ولیم اور وال اسٹریٹس کے شمال مشرقی کونے کا نظارہ۔ عمارت کا دائیں حصہ 38 وال اسٹریٹ پر نیو یارک کا پہلا گھر سٹی بینک کا بن گیا ، بعد میں اس کا دوبارہ نمبر №52 ہو گیا۔ ( مصنف آرچیبلڈ رابرٹسن ، سن 1798)
[تصغیر|200x200پکسل| نیشنل سٹی بینک ( [ووہان ، چین) کے ہانکو کے سابقہ دفاتر ]]
تصغیر|200x200پکسل| 52 وال اسٹریٹ ، سی اے 1890
1940 اور 1941 میں ، سٹی بینک کی جرمنی اور جاپان میں شاخیں بند ہوگئیں۔ 1945 میں سٹی بینک نے امریکی حکومت کے لیے ٹریژری سیکیورٹیز برائے جنگ اور وکٹوری لین ڈرائیو میں $ 5.6 ارب امریکی ڈالر کو سنبھالا۔

## حوالہ جات

زمرہ:سٹی گروپ
زمرہ:1812ء میں قائم ہونے والی امریکی کمپنیاں
زمرہ:1812ء میں قائم ہونے والے بينک
زمرہ:نیو یارک شہر میں قائم بینک
زمرہ:راکفیلر خاندان
زمرہ:سرمایہ کاری بینک
زمرہ:ریاستہائے متحدہ کی کمپنیاں
زمرہ:امریکی برانڈ
زمرہ:نیو یارک میں قائم کمپنیاں
زمرہ:نیو یارک اسٹاک ایکسچینج میں مندرج کمپنیاں
حافظ حمد اللہ

**حافظ حمد اللہ** ایک سیاست دان ہے جس کا تعلق بلوچستان کے ضلع قلعہ عبد اللہ کے افغانستان سے متصل سرحدی شہر چمن سے ہے۔ وہ سنہ 1968 میں چمن شہر میں قاری ولی نورزئی کے گھر میں پیدا ہوا۔

## دینی تعلیم
حمداللہ نے دینی تعلیم کے ساتھ ساتھ پرائمری سے میٹرک تک تعلیم چمن سے حاصل کی۔

حافظ حمد اللہ سنہ 2012 میں جے یو آئی کی ٹکٹ پر سینیٹر منتخب ہوا اور وہ زمانہ طالب علمی میں جے یو آئی کے طلبہ ونگ جمیعت طلبہ اسلام سے وابستہ رہا اور میٹرک کرنے کے بعد 14 جولائی 1986 کو بلوچستان کے محکمۂ تعلیم میں جے وی ٹیچر بھرتی ہوا۔ تاہم، سنہ 2002 کے عام انتخابات سے قبل اس نے ملازمت سے استعفیٰ دیا۔

## پرایویٹ حیثیت سے تعلیم
حمد اللہ نے نجی حیثیت سے اپنی تعلیم کو جاری رکھا اور سنہ 2011 میں جامعہ بلوچستان سے سیاسیات میں ایم اے کیا۔

تعلیم مکمل کرنے کے بعد اس نے باقاعدہ طور پر جے یو آئی میں شمولیت اختیار کی۔ قلعہ عبد اللہ سمیت بلوچستان کی سطح پر اس کا شمار پارٹی کے سرگرم رہنماﺅں میں ہوتا تھا تاہم اسے پاکستان کی سطح پر اس وقت شہرت ملی جب وہ سنہ 2002 کے عام انتخابات میں متحدہ مجلس عمل کی ٹکٹ پر چمن سے رکن صوبائی اسمبلی منتخب ہوا اور پانچ سال بلوچستان کا وزیر صحت رہا۔

## متحدہ مجلس عمل میں شمولیت
متحدہ مجلس عمل بلوچستان میں مخلوط حکومت کا حصہ بن گئی جس کے باعث حافظ حمد اللہ محکمۂ صحت کا وزیر بنا۔

سنہ 2008 کے عام انتخابات میں حافظ حمد اللہ نے کوئٹہ سے صوبائی اسمبلی کی نشست پر انتخابات میں حصہ لیا لیکن اسے کامیابی نہیں ملی تاہم وہ سنہ 2012 میں جے یو آئی کی ٹکٹ پر سینیٹر منتخب ہوا۔

اس نے 2018 میں بھی کوئٹہ شہر سے قومی اسمبلی کی نشست این اے 265 سے انتخابات میں حصہ لیا مگر وہ کامیاب نہیں ہو سکا۔

## تنازعات
26 جنوری 2026 کو اسلام آباد میں پارلیمنٹ ہاؤس کے باہر میڈیا سے گفتگو کرتے ہوئے حمد اللہ نے کم عمری میں بچوں کی شادی کی ممانعت والے بل کی مذمت کرتے ہوئے کہا کہ اگرچہ اس کا دوسری شادی کا ارادہ نہیں مگر اگر اسے تیش آ گئی تو یہ اس قانون کے خلاف جا کر کسی 16 سالہ لڑکی سے شادی کرلے گا۔

## حوالہ جات

زمرہ:1968ء کی پیدائشیں
زمرہ:افغان نژاد پاکستانی شخصیات
زمرہ:بقید حیات شخصیات
زمرہ:بلوچستان ارکان صوبائی اسمبلی 2002ء تا 2007ء
زمرہ:بے وطن شخصیات
زمرہ:پاکستانی سینیٹر (14واں پارلیمنٹ)
زمرہ:جمعیت علمائے اسلام (ف) کے سیاست دان
زمرہ:حفاظ قرآن
زمرہ:متحدہ مجلس عمل کے ارکان صوبائی اسمبلی (بلوچستان)
زمرہ:ویکی ڈیٹا سے مطابقت رکھنے والی مختصر تفصیل
زمرہ:دارالعلوم کراچی کے فضلاء
زمرہ:دیوبندی شخصیات
زمرہ:جامعہ بلوچستان کے فضلا
بھارت میں خواتین کی صحت

[تصغیر|upright=1.5|alt=ایک [سماجی صحت کا کارکن|سماجی صحت کی کارکن خاتون ایک ٹیکے کو تیار کرتی ہوئی دیکھی جا سکتی ہے۔ یہ تصویر بھارت کی اوڈیشا ریاست سے تعلق رکھتی ہے۔]]
**بھارت میں خواتین کی صحت**  کا تجزیہ متعدد پیمانوں کے جائزے سے لیا جا سکتا ہے جو جغرافیہ، سماجی و اقتصادی موقف اور ثقافت کے لحاظ سے مختلف ہیں۔ بھارت میں خواتین کی صحت کو خاطر خواہ انداز میں بہتر بنانے کے لیے خوش حالی کے مختلف پیمانوں کا جائزہ لیا جانا چاہیے جو عالمی صحت کے اوسطوں کے موازنے میں آئے ہیں اور اس کے ساتھ ساتھ اسی ملک میں مردوں سے موازنے کی ضرورت بھی پڑ سکتی ہے۔ صحت انسانی خوش حالی اور اقتصادی ترقی کے لیے ایک اہم عنصر ہے۔

## ملک اور سماج میں خواتین کا موقف
تھامسن روئٹرز فاؤنڈیشن نے 2017ء میں بھارت میں خواتین کے موقف پر ایک سروے جاری کیا۔ اس عالمی سروے کے مطابق عورتوں کے حقوق کی خراب صورت حال کے حوالے سے بھارت اوّل نمبر پر ہے جہاں سنہ2012ء میں 23 سالہ لڑکی کے گینگ ریپ اور ہلاکت کے واقعے کے بعد خواتین پر ہونے والے حملوں میں کمی دیکھنے میں نہیں آئی ہے بلکہ دن بدن اضافہ ہی ہوا ہے۔بھات کو تین وجوہات کی بنا پر خواتین کے حوالے سے خطرناک ترین ملک قرار دیا گیا ہے۔ ایک تو جنسی ہراسانی اور جنسی تشدد کے خطرات جن کا سامنا بھارتی خواتین کو آئے روز کرنا پڑتا ہے، دوم سماجی اور روایتی رسوم و رواج کے سبب اور تیسری وجہ خواتین، لڑکیوں اور بچیوں کی اسمگلنگ ہے جس کے تحت انھیں جبری شادی، جنسی غلامی اور گھریلو تشدد کا سامنا کرنا پڑتا ہے۔ اس کے علاوہ کئی جگہوں پر خواتین کے امراض کے ماہرین کی کمی، زچگی کی سہولتوں کی عدم موجودگی، خاندانی منصوبہ بندی کا فقدان، ناخواندگی اور دیگر کئی مسائل بھی بھارت میں موجود ہیں۔

## نو مولود لڑکیوں کا فقدان / اسقاط حمل
جولائی 2019ء میں بھارت کے شمالی اضلاع میں مجسٹریٹ کی تحقیقات کے دوران یہ انکشاف ہوا کہ گذشتہ تین مہینوں کے دوران پیدا ہونے والے 132 دیہات کے 216 بچوں میں ایک بھی لڑکی نہیں تھی۔تحقیقات کا آغاز جنس کی بنیاد پر کیے جانے والے اسقاط حمل کے شک پر کیا گیا۔ اتراکھنڈ میں واقع اترکاشی حکام کے مطابق لڑکیوں کی شرح پیدائش خطرناک حد تک کم ہونا اس بات کو ظاہر کرتا ہے کہ اسقاط حمل کے ذریعے لڑکیوں کو نشانہ بنایا جا رہا ہے۔ بھارت میں 1994ء سے حاملہ عورتوں کے پیٹ میں لڑکیوں کے اسقاط پر پابندی عائد ہے لیکن اس کے باوجود ایسے واقعات عام ہیں کیونکہ والدین بیٹے کو کفیل جبکہ بیٹی کو بوجھ سمجھتے ہیں۔

بھارت کی حکومت، مرکزی اور ریاستی سطح لڑکیوں کی پیدائش، ان تعلیم، صحت، وغیرہ پر خصوصی توجہ دے رہی ہے۔ مختلف اسکیموں اور منصوبوں میں منفی صورت حال کو دور کرنے کی کوشش کی جا رہی ہے۔

## مزید دیکھیے
* بھارت میں خواتین

## حوالہ جات

زمرہ:بھارت میں خواتین
زمرہ:بھارت میں صحت
زمرہ:قبالت
زمرہ:ویکی ڈیٹا سے مطابقت رکھنے والی مختصر تفصیل
زمرہ:سماجی اقتصادیات
زمرہ:اسباب اموات
ابو الفیض محمدعبد الکریم

**پیر ابوالفیض محمد عبد الکریم چشتی** انھیں محدث ابدالوی بھی کہا جاتا ہے۔
## ولادت
ابوالفیض عبد الکریم ابدالوی ضلع سرگودھا تحصیل بھلوال کے معروف گاﺅں ابدال میں ایک روحانی اور علمی زمیندار گھرانے میں یکم جنوری 1930ء میںپیدا ہوئے۔ والد گرامی میاں حافظ محمد سراج الدین نے آپ کا نام محمد عبد الکریم رکھا۔ آپ کی کنیت ابوالفیض جبکہ درجہ ولایت قطب عالم ہے۔
## تعلیم
عبد الکریم ابدالوی نے ابتدائی تعلیم، ناظرہ قرآن پاک، درس نظامی والدہ اور اپنے چچا زاد بھائی شیخ الحدیث میاں سیف الدین سالمی نقشبندی سے حاصل کی۔ علم میراث کی کتابیں مولانا سلطان احمد حاصلانوالہ ضلع گجرات سے پڑھیں۔ آپ کے والد محترم ایک دانائے راز عالم دین تھے، انھوں نے آپ کے بچپن میں ہی فرما دیا تھا کہ میرا بیٹا دین کا عالم ہوگا۔آپ درس نظامی کی تکمیل کے بعد پیر محمد شاہ بھیروی کے دراقدس پر حاضر ہوئے اور دورہ حدیث کی تکمیل کی درخواست پر مرشد نے فرمایا لائل پور میں ہندوستان کے ایک بڑے محدث عالم دین اور عاشق رسول ہیں ان کے پاس جائو۔ چنانچہ آپ مرشد کریم کے حکم پر فیصل آبادعلم دین حاصل کرنے کے لیے آگئے۔ جہاں ابوالفضل مولانا علامہ سردار احمد چشتی قادری کی شفقت کے سایہ دورہ حدیث اور روحانیت کی منازل طے کیں۔ 1954ء میں خانقاہ ڈوگراں سے میاں نوکر حسین نامی ایک شخص اپنے دیگر رفقا سمیت محدث اعظم کی خدمت میں حاضر ہوا ۔ علاقہ میں لوگوں کی اصلاح کے لیے ایک ایسا عالم دین نعمت خدا وندی تھی۔ چنانچہ محدث اعظم پاکستان نے انھیں اس دعا کے ساتھ بھیجا کہ وہاں پر ثابت قدمی اور دین کی تبلیغ کا کام شروع ہو سکے۔
## دار العلوم کا قیام
1958ء میں حضرت ابدالوی نے وہاں دار العلوم چشتیہ رضویہ کی بنیاد رکھی۔ جہان سے ہزاروں طلبہ عالم دین بن کر ملک کے کونے کونے میں پیغام توحید و عشق رسول کے لیے پھیل گئے۔ شاہدین بتاتے ہیں کہ جب قبلہ حضرت ابدالوی وعظ فرماتے یا خطبہ جمعہ ارشاد کرتے تو راہ چلے لوگ بھی رک کر آپ کے ارشادات سنتے اور صرف تبلیغ ووعظ ہی نہیں بلکہ آپ نے تصنیف و تالیف کا سلسلہ بھی جاری کیا۔ جس میں آپ نے اپنی تصانیف کی فی سبیل اللہ تقسیم کا سلسلہ جاری رکھا۔، تحریک نفاذ مصطفٰی کے دوران میں عبد الکریم ابدالوی کا مسکن ملک بھر کی مرکزی قیادت کا مرکز رہا۔ آپ تحریک ختم نبوت میں پیش پیش رہے جس کی پاداش میں آپ کو تین ماہ شیخوپورہ جیل میں قید و بند کی صعوبتوں کا بھی سامنا کرنا پڑا۔ آپ کی زیر نگرانی اور سرپرستی میں المصطفٰی ویلفیئر سوسائٹی، ٹیوشن، سنٹر، فری ڈسپنسری، ابوالفیض قرآن اکیڈمی، غوث الاعظم تعلیم سنٹر، امام الاعظم ابوحنیفہ تعلیمی سنٹر اور ابوالفیض فاؤنڈیشن سمیت خدمت کے دیگر ادارے پروان چڑھے۔جبکہ مستحقین کی در پردہ مالی اعانت اور غریب گھرانوں کی بچیوں کی شادیوں کے سلسلہ میں بھی آپ پیش پیش رہے۔
## تصنیفات
قبلہ ابدالوی کی یادگار تصانیف مندرجہ ذیل ہیں
* عصمت ابی البشر،
* التوحید
* دینی تعلیم کیوں ضروری ہے؟
* تنویرالقبور
* فیض مرشد
* پیغام رجب
* احکام قربانی
* تذکار شہداء
* اللہ اور رسول کے سنہری اصول
* حزب مجاہد
* ہم عید میلاد النبی کیسے منائیں
* سود
* مسئلہ علم غیب
* فتاویٰ کریمیہ ۔
## وفات
قبلہ ابوالفیض محمد عبد الکریم ابدالوی نے 31 اکتوبر 2003ء کو رحلت فرمائی آپ کا مزار پر انوار دار العوم چشتیہ خانقاہ ڈوگراں میں مرجع خلائق ہے،

## حوالہ جات

زمرہ:علمائے اہلسنت
زمرہ:1930ء کی پیدائشیں
زمرہ:2003ء کی وفیات
گورنمنٹ ہائی اسکول جہلم

**گورنمنٹ ہائی اسکول جہلم** ضلع جہلم کا قدیم ترین تعلیمی ادارہ جو 1930ء سے قائم ہے اس میں بھارت کے سابق وزیر اعظم اندر کمار گجرال بھی تعلیم حاصل کرتے رہےیہ ادارہ محکمہ تعلیم گورنمنٹ آف پنجاب کے زیر نگرانی ہے اور امتحانات کے لیے بورڈ آف انٹر میڈیٹ اینڈ سکینڈری ایجوکیشن راولپنڈی سے ملحق ہے
## حوالہ جات

زمرہ:ضلع جہلم کی جامعات اور کالج
زمرہ:پنجاب، پاکستان میں اسکول
سلامان و ابسال

سلامان و ابسال ایک تمثیلی حکایت ہے جسے کئی فلسفیوں مثلاً حنین بن اسحاق، ابن سینا اور خواجه نصیرالدین طوسی وغیرہ نے مختلف انداز میں روایت کیا ہے۔
## پس منظر
طبیب اور یونانی کتابوں کے عربی مترجم حنین بن اسحاق نے داستان سلامان و ابسال کوسب سے پہلی بار لکھا تھا۔ حنین بن اسحاق کے بقول اسے یہ داستان قدیم یونانی کتب کے نسخہ جات میں مندرج ملی تھی۔ اس داستان کے نسخے برٹش میوزیم لائبریری اور تہران یونیورسٹی کی مرکزی لائبریری میں موجود ہیں۔

## حوالہ جات

زمرہ:عربی ادب
زمرہ:عشقیہ داستانیں
زمرہ:خیالی جوڑیاں
زمرہ:عرب افسانوی شخصیات
زمرہ:عشق
زمرہ:فارسی کی منظوم عشقیہ داستانیں
بورڈ آف انٹر میڈیٹ اینڈ سکینڈری ایجوکیشن، راولپنڈی

**ثانوی و تعلیمی بورڈ ، راولپنڈی** پاکستان میں ایک تعلیمی بورڈ ہے۔ اس کا مرکزی دفتر راولپنڈی میں ہے۔
بورڈ آف انٹرمیڈیٹ اینڈ سیکنڈری ایجوکیشن، راولپنڈی ایک سرکاری ادارہ ہے جس کا بنیادی مقصد SSC اور HSSC کے امتحانات کا انعقاد اور ان کے نتائج کا اعلان کرنا ہے۔
مرکزی فورم کو پنجاب بورڈز کمیٹی آف چیئرمین (PBCC) کہا جاتا ہے اور پنجاب کے تمام ثانوی و تعلیمی بورڈز حروف تہجی کی ترتیب میں ایک سال کے لیے چیئرمین شپ سنبھالتے ہیں۔
بورڈ کا قیام اکتوبر 1977ء میں عمل میں آیا۔ اس کے مرکزی دفتر پہلے سکستھ روڈ، سیٹلائٹ ٹاؤن، راولپنڈی میں واقع تھا۔ لیکن مارچ 2013ء میں اٹک ریفائنری راولپنڈی کے قریب مورگاہ میں ایک نئی تعمیر شدہ عمارت میں منتقل ہو گیا ہے۔

## دائرہ کار
راولپنڈی بورڈ کے دائرہ اختیار میں راولپنڈی ڈویژن شامل ہے جس میں درج ذیل اضلاع شامل ہیں:
* راولپنڈی
* جہلم
* اٹک
* چکوال
* مری
* تلہ گنگ
## مزید دیکھیے
* پاکستان میں تعلیمی بورڈوں کی فہرست
* فیڈرل بورڈ آف انٹرمیڈیٹ اینڈ سیکنڈری ایجوکیشن
* بورڈ آف سیکنڈری ایجوکیشن، کراچی
* بورڈ آف انٹرمیڈیٹ اینڈ سیکنڈری ایجوکیشن، لاہور
* بورڈ آف انٹرمیڈیٹ اینڈ سیکنڈری ایجوکیشن، فیصل آباد
* بورڈ آف انٹرمیڈیٹ اینڈ سیکنڈری ایجوکیشن، حیدرآباد
* بورڈ آف انٹرمیڈیٹ اینڈ سیکنڈری ایجوکیشن، ملتان
* بورڈ آف انٹرمیڈیٹ اینڈ سیکنڈری ایجوکیشن گوجرانوالہ
* بورڈ آف انٹرمیڈیٹ اینڈ سیکنڈری ایجوکیشن، ساہیوال
* بورڈ آف انٹرمیڈیٹ اینڈ سیکنڈری ایجوکیشن، ڈیرہ غازی خان
* بورڈ آف انٹرمیڈیٹ اینڈ سیکنڈری ایجوکیشن، سرگودھا
* بورڈ آف انٹرمیڈیٹ اینڈ سیکنڈری ایجوکیشن، بہاولپور

زمرہ:پاکستان کی تعلیمی تنظیمیں
راولپنڈی
زمرہ:تعلیم کے متعلق نامکمل مضامین
زمرہ:پاکستان میں یونیورسٹیاں اور کالج برائے خواتین
زمرہ:پاکستان کی سرکاری جامعات
فاطمہ جناح
زمرہ:جامعات انجمن دولت مشترکہ
زمرہ:ضلع راولپنڈی
زمرہ:ضلع راولپنڈی کی جامعات اور کالج
زمرہ:پنجاب، پاکستان میں سرکاری جامعات اور کالج
زمرہ:راولپنڈی
زمرہ:تحصیل گوجرخان
داؤد انڈسٹریز کرکٹ ٹیم

**داؤد انڈسٹریز** داؤد گروپ آف کمپنیز کے زیر اہتمام ایک پاکستانی فرسٹ کلاس کرکٹ ٹیم تھی۔ انھوں نے 1975-76 میں پیٹرنز ٹرافی میں فرسٹ کلاس کرکٹ کا ایک سیزن کھیلا تھا۔

داؤد انڈسٹریز جس میں ٹیسٹ کھلاڑی ظہیر عباس (جنھوں نے ٹیم کی کپتانی کی تھی) اور عمران خان شامل تھے، پہلے تین راؤنڈ میں اپنے میچ جیت گئے، پھر سیمی فائنل میں پاکستان انٹرنیشنل ایئر لائن سے ایک اننگز سے ہار گئے۔ ان کے چار میچ 12 اکتوبر سے 3 نومبر 1975 کے درمیان ہوئے۔ 

چار میچوں میں داؤد انڈسٹریز کی ٹیم میں چودہ کھلاڑی شامل تھے۔ سب سے زیادہ اسکور ظہیر عباس نے کیا جو 51.28 کی اوسط سے 359 رنز تھا۔  زیادہ وکٹیں لینے والے بالر محمد صابر جنھوں نے 20.32 کی اوسط سے 25 وکٹیں حاصل کیں۔ 

## حوالہ جات

## بیرونی روابط
* کرکٹ آرکائیو میں داؤد انڈسٹریز کے کھیلے گئے میچ

## دیگر ذرائع
* *وزڈن کرکٹرز کا المانک* 1977

زمرہ:پاکستان کے سابقہ فرسٹ کلاس کرکٹ کلب
زمرہ:پاکستان کی فرسٹ کلاس کرکٹ ٹیمیں
زمرہ:ویکی ڈیٹا سے مطابقت رکھنے والی مختصر تفصیل
اے کے رامانوجن

ایٹی پیٹ کرشنسوامی رامانوجن 16 مارچ 1929 کو پیدا ہوئے۔ ان کا انتقال جولائی 1993 کو ہوا۔ انھیں عام طور پراے کے رامانوجن کہا جاتا ہے وہ ہندوستانی ادب کے ایک معروف شاعر اور اسکالر گردانے جاتے ہیں جنھوں نے انگریزی اور کناڈا دونوں زبانوں میں لکھا۔ رامانوجن ایک شاعر ، اسکالر ، مترجم اور ڈراما نگار تھے۔ ان کی علمی تحقیق میں پانچ زبانیں انگریزی ، کنڑا ، تامل ، تیلگو اور سنسکرت شامل ہیں۔ انھوں نے اس ادب کی کلاسیکی اور جدید دونوں اقسام پر کام شائع کیا اگرچہ انھوں نے وسیع پیمانے پر اور متعدد صنفوں میں لکھا ، لیکن ان کی نظموں کو چونکا دینے والی اصلیت ، نفاست اور متحرک فن نگاری کی وجہ سے یاد کیا جاتا ہے۔ انھیں 1999 میں ان کے نظموں کے مجموعے ،" منتخب نظمیں" کے لیے ساہتیہ اکیڈمی ایوارڈ بھی ملا۔
### بچپن
رامانوجن 16 مارچ 1929 کو میسورشہر میں پیدا ہوئے ۔ ان کے والد ، اتیپٹ اسوری کرشناسوامی ، جو ماہر یونیورسٹی میں ماہر فلکیات اور ریاضی کے پروفیسر تھے وہ انگریزی ، کناڈا اور سنسکرت زبانوں میں دلچسپی رکھتے تھے۔ ان کی والدہ گھریلو خاتون تھیں۔
### تعلیم
رامانوجن کی تعلیم مریمورپا ہائی اسکول میسور اور مہاراجا کالج میسور ہوئی تھی۔ کالج میں ، رامانوجن اپنے پہلے تعلیمی سال میں سائنسی مضامین اختیارکئے لیکن بعد میں اپنے والد کی خواہش پر انگریزی کی تعلیم حاصل کرنے لگے۔ رامانوجن 1958–59 میں دکن کالج ، پونے کے فیلو اور 1959–62 میں انڈیانا یونیورسٹی میں فلبرائٹ اسکالر بن گئے۔ انھوں نے میسور یونیورسٹی میں انگریزی میں تعلیم حاصل کی اور انڈیانا یونیورسٹی سے لسانیات  میں پی ایچ ڈی کی سند حاصل کی۔
### کیریئر
رامانوجن نے کوئلن اور بیلگام میں انگریزی کے لیکچرر کی حیثیت سے کام کیا۔ 1962 میں ، انھوں نے شکاگو یونیورسٹی میں اسسٹنٹ پروفیسر کی حیثیت سے شمولیت اختیار کی۔ وہ یونیورسٹی کے تمام شعبوں سے وابستہ رہے ، متعدد شعبوں میں تدریس کرتے رہے۔ انھوں نے دوسری امریکی یونیورسٹیوں میں بھی پڑھایا ، جس میں ہارورڈ یونیورسٹی ، وسکونسن یونیورسٹی ، مشی گن یونیورسٹی ، برکلے میں کیلیفورنیا یونیورسٹی اور کارلیٹن کالج شامل ہیں۔ شکاگو یونیورسٹی میں ، رامانوجن نے ساؤتھ ایشین اسٹڈیز پروگرام کی تشکیل میں اہم کردار ادا کیا۔ انھوں نے جنوبی ایشین زبانیں اور تہذیبوں ، لسانیات کے شعبوں میں اور سماجی فکر کی کمیٹی کے ساتھ بھی کام کیا۔ انھوں نے اپنی ساری شاعری امریکا میں بیٹھ کر لکھی لیکن ان کی شاعری کا دل ہندوستان اور ہندوستانی ثقافت ہی رہا۔بہت کم امریکی طرز زندگی ان کی شاعری میں جھلکتا ہے۔ 1976 میں ، حکومت ہند نے انھیں پدم شری سے بھی نوازا
### مضامین
تین سو رامائن: پانچ مثالیں اور تین خیالات تر جمے کے ساتھ

اے کے رامانوجن کے جمع کردہ مضامین
## حوالہ جات

زمرہ:بیسویں صدی کے امریکی مرد مصنفین
زمرہ:بیسویں صدی کے امریکی ڈراما نگار اور ڈراما نویس
زمرہ:بیسویں صدی کے بھارتی شعرا
زمرہ:بیسویں صدی کے بھارتی ماہرین لسانیات
زمرہ:بیسویں صدی کے بھارتی مترجمین
زمرہ:بھارت کے انگریزی زبان کے شعرا
زمرہ:بھارت کے انگریزی مصنفین
زمرہ:بھارتی مرد شعرا
زمرہ:ریاستہائے متحدہ کو بھارتی تارکین وطن
زمرہ:ساہتیہ اکیڈمی اعزاز یافتگان برائے انگریزی ادب
زمرہ:فضلاء مہاراجہ کالج میسور
زمرہ:کرناٹک کے شعرا
زمرہ:کنڑ مصنفین
زمرہ:ماہرین ہندویات
زمرہ:مرد امریکی شعرا
زمرہ:رفقاء میک آرتھر
زمرہ:ادب اور تعلیم کے شعبے میں پدم شری وصول کنندگان
سکھر کرکٹ ٹیم

**سکھر کرکٹ ٹیم** سکھر ، صوبہ سندھ پاکستان کی ایک فرسٹ کلاس کرکٹ ٹیم ہے۔ یہ ٹیم پاکستان کے ڈومیسٹک فرسٹ کلاس کرکٹ مقابلوں میں 1974-75 اور 1986-87 کے سیزن میں میچ کھیلی تھی۔ یہ ٹیم اب فرسٹ کلاس کرکٹ نہیں کھیلتی۔

## فرسٹ کلاس کرکٹ کی تاریخ

### 1970 کی دہائی
سکھر نے اپنا آغاز 1974-75 کے بی سی سی پی پیٹرنز ٹرافی میں پبلک ورکس ڈیپارٹمنٹ کرکٹ ٹیم کے خلاف کھیل سے کیا تھا ، 49 اور 174 کے اسکور پر آؤٹ ہونے کے بعد 427 رنز سے شکست کھا گئی۔  ٹیم کے نو اور کئی دیگر کھلاڑیوں نے سکھر کی نمائندگی کی۔ 1970 کی دہائی میں 1973-74 کے سیزن کے بعد اپنی فرسٹ کلاس کرکٹ کی حیثیت سے محروم ہونے سے پہلے یہ ٹیم ہمسایہ شہر خیرپور کے لیے کھیلی تھی ۔

انھوں نے 1975-76 میں تین میچ کھیل کھیلے تھے لیکن تمام میچوں میں انھیں شکست کا سامنا کرنا پڑا۔ حیدرآباد کے خلاف میچ میں انھوں نے پہلی اننگز میں برتری حاصل کرلی لیکن اس کے باوجود اسے سات وکٹوں سے شکست کا سامنا کرنا پڑا۔ شریف کاکا  نے 92 اور 45 رنز بنائے اور پہلی اننگز میں 52 سکور دے کر 6 وکٹیں بھی حاصل کیں جو سکھر کی اب تک کی باؤلنگ کے سب سے بہترین اعداد و شمار ہیں۔ 

سکھر کی واحد فتح سکندر علی بھٹو کپ میں 1976-77 کے سیزن کے پہلے کھیل میں ہوئی، جب انھوں نے میرپورخاص کے گاما اسٹیڈیم میں حیدرآباد کو سات وکٹوں سے شکست دی۔  اسلم جعفری  نے 104 اور 49 رن بنائے جنھوں نے کم اسکور والے اس میچ میں ہر اننگز میں سب سے زیادہ رنز بنائے۔ عاشق حسین  نے 38 رن دے کر 3 اور 38 رن دے کر 5 وکٹ لیے۔ سکھر کی پہلی اننگز میں کل 228 رن بنے تھے اور یہ پہلی بار تھا کہ اس ٹیم نے 200 رنز کا ہندسہ عبور کیا۔

سکھر کے اگلے میچ میں یونائیٹڈ بینک نے دوسری اننگز میں انھیں 28 رنز پر آؤٹ کر دیا جو ان کا اب تک کا سب سے کم مجموعہ ہے۔  اس میچ میں اور ان کے اگلے دو 1976-77 اور 1977-78 سیزن میں سکھر نے چھ مکمل اننگز میں مجموعی طور پر صرف 390 رنز بنائے جبکہ ان کے مد مقابل ٹیموں نے 28 وکٹوں کے نقصان پر 892 رنز بنائے۔ 1977-78 کے بعد وہ پانچ سیزن کے لیے اپنی فرسٹ کلاس کرکٹ کی حیثیت سے محروم ہو گئے۔

انھوں نے آٹھ میچ کھیلے تھے ، ایک میں جیت اور سات میں شکست کا سامنا کرنا پڑا۔

### 1980 کی دہائی
سکھر 1983-84 میں توسیع شدہ بی سی سی پی پیٹرنز ٹرافی کے لیے فرسٹ کلاس کا درجہ حاصل کرنے والی متعدد ٹیموں میں سے ایک تھی۔  انھوں نے مذکورہ سیزن کے دوران چار میچ کھیلے، تین ڈرا ہوئے اور ایک میں شکست ہوئی۔ رضوان یوسف  نے کوئٹہ کے خلاف ڈرا میچ میں سکھر کا سب سے زیادہ اسکور 116 رنز ناٹ آؤٹ کیا۔ جب لاہور سٹی بلیوز کے خلاف میچ ٹیم نے ڈرا کی طرف بڑھا تو سکھر پہلی اننگز میں 191 رنز کے خسارے کا شکار تھی اس میچ میں انھوں نے اپنا سب سے زیادہ مجموعی اسکور پانچ وکٹ پر 312 رن 124 اوورز میں بنائے۔

## معروف کھلاڑی
شریف کاکا سکھر کے سب سے بڑے اسکورر تھے۔ انھوں نے 1970 کی ٹیم میں 25.61 کی اوسط سے 333 رنز بنائے۔ سب سے زیادہ وکٹ لینے والے عاشق حسین تھے، 1970 کی دہائی میں 23.82 اوسط سے 23 وکٹ لیے۔

## موجودہ صورت حال
ٹیم فرسٹ کلاس سطح پر کھیل رہی ہے۔ فی الحال یہ بین الاضلاعی سینئر ٹورنامنٹ جو تین روزہ قومی مقابلہ ہے اس میں حصہ لیتی ہے۔

## گراؤنڈز
سکھر نے تین فرسٹ کلاس ہوم میچ کھیلے، یہ تمام میچسکھر کے میونسپل اسٹیڈیم میں کھیلے گئے۔ اس وقت وہ پی سی بی اکیڈمی گراؤنڈ ، سکھر میں اپنے ہوم میچ کھیلتے ہیں۔

## حوالہ جات

## بیرونی روابط

* سکھر کے زیر اہتمام فرسٹ کلاس میچز کرکٹ آرکائیو کے ویب گاہ پر

## دیگر ذرائع

* *وزڈن کرکٹرز کا المنک* 1976 سے 1988

زمرہ:سکھر میں کرکٹ
زمرہ:پاکستان کی فرسٹ کلاس کرکٹ ٹیمیں
زمرہ:پاکستان کے سابقہ فرسٹ کلاس کرکٹ کلب
زمرہ:ویکی ڈیٹا سے مطابقت رکھنے والی مختصر تفصیل
سٹیویا

اس سے مراد مندرجہ ذیل عنوان ہو سکتے ہیں
* سٹیویا (پودا)
* سٹیویا روز
وشو کرما پوجا

**وشو کرما پوجا** ایک ایسا تہوار ہے جس میں ہندو مت میں تعمیر کے بھگوان وشو کرما کی پوجا کی جاتی ہے۔ ہندومت میں وشو کرما کو خالق کائنات تصور کیا جاتا ہے۔ وشو کرما نے دوارکا تعمیر کیا جہاں کرشن نے حکومت کی، مایا سبھا تعمیر کیا جہاں پانڈو نے حکومت کی۔ یہی نہیں بلکہ وشو کرما نے ہندو بھگوانوں کے لیے کئی بہتری اسلحے بھی بنائے۔ رگ وید میں وشو کرما کو مقدس بڑھئی بھی بتایا گیا ہے۔ انھیں ستھ پتیہ وید کا ماہر اور عالم کہا گیا ہے۔ ستھ پتیہ تعمیرات اور مشین کے علم کو کہتے ہیں۔ وشو کرما پوجا ہندو تقویم کے حساب سے ‘کنیا سنکرانتی‘ میں کی جاتی ہے۔ یہ عموما انگریزی تقویم کے حاسب سے یہ تہوار 19 یا 19 ستمبر کو منایا جاتا ہے جو بھارتی تقویم کے بھادو ماہ کا آخری دن ہوتا ہے۔ شمسی تقویم میں بھادو ماہ کا آخری دن وشو کرما پوجا کے طور منایا جاتا ہے اور یہ شمسی تقویم ، اتر پردیش، کرناٹک، مغربی بنگال، بہار (بھارت)، جھارکھنڈ، اوڈیشا اور تریپورہ میں مستعمل ہے۔ بھارت کے علاوہ یہ تہوار نیپال میں بھی منایا جاتا ہے۔

یہ تہوار عموما کارخانوں، دوکانوں اور صنعتی علاقہ میں زیادہ منایا جاتا ہے۔ ماہر فن تعمیر، ماہر میکانیات، سنار، لوہار، کمھار وغیرہ سبھی اپنے اپنے پیشہ کے حساب سے اس تہوار کو مناتے ہیں اور وشو کرما کی پوجا کرتے ہیں۔ ہر پیشہ ور اپنے اپنے پیشہ کے آلات اور اوزار کے لیے دعا مانتا ہے۔ یہاں تک جدید اوزار اور الیکٹرانک آلات کی بھی پوجا کی جانے لگی ہے۔ وشو کرما کی تصاویر اور مجسمہ کسی ایک جگہ نصب کردئے جاتے ہیں۔ اس کے بعد ایک بڑے ہال کمپنی یر کارخانہ کے سارے ملازمین جمع ہوتے ہیں اور وشو کرما کی پوجا کرتے ہیں۔

بھادو کے علاوہ وشو کرما دیوالی کے معوقع پر بھی کی جاتی ہے۔ دیوالی میں وشو کرما پوجا کے ساتھ گو وردھن پوجا بھی جاتی ہے۔ دیوالی ہر سال اکتوبر یا نومبر] میں منائی جاتی ہے۔
## حوالہ جات

زمرہ:بھارت میں مذہبی تہوار
زمرہ:ہندو تہوار
زمرہ:ہندو مقدس ایام
زمرہ:نومبر کی تقریبات
زمرہ:اکتوبر کی تقریبات
زمرہ:خانہ معلومات تعطیل مع غیر موجود فیلڈ
زمرہ:ستمبر کی تقریبات
زمرہ:تہوار
بالی پرتیپدا

**بالی پرتیپدا** (سنسکرت:बालि प्रतिपदा) (مراٹھی زبان:बळी-प्रतिपदा)  पाडवा،  or ) ہندو مت کے عید چراغاں (دیوالی) کا چوتھا دن ہوتا ہے۔ یہ دیتہ کے بادشاہ بالی (ہندو بھگوان) کے زمین پر لوٹ آنے کا جشن ہے۔ بالی پدیامی اکتوبر نومبر کے مہینہ میں آتا ہے۔ یہ ہندو تقویم کے ماہ کارتیک کا پہلا دن ہے اور قمری کے ماہ کا دوسرا دن ہوتا ہے جب نیا چاند دو دن کا ہو کر کچھ روشن ہو جاتا ہے۔ اسے اکشیہ دیپ (انوار السماء) بھی کہا جاتا ہے۔ یہ وکرم سموت تقویم کا پہلا دن اور یہی اس تقریب کا موضوع ہے۔ یہ عموما مغربی بھارت میں منایا جاتا ہے۔ گجرات میں یہ وکرم سموت تقویم کا جشن سال نو ہے اور اسے ہی نئے سال کے آغاز کے طور دیکھا جاتا ہے۔

ہندو متون کے مطابق اسی دن وشنو اپنے پانچویں اوتار میں آتا ہے جو بونا ہوتا ہے اور اسے وامن کہا جاتا ہے، وشنو وامن کے اوتار میں بالی کو شکست دیتا ہے اور پاتال میں دھکیل دیتا ہے۔ وامن دشاوتر کے اہم اوتاروں میں سے ایک ہے۔ لیکن بالی وشنو کے پیر پڑا جاتا ہے اور سب بسجود ہو کر درخواست و التجا کرتا ہے کہ اسے کم از کم ایک دن کے لیے اسی دنیا میں آنے کا موقع دیا جائے اور وہ دن بالی پرتیپدا کا ہو، تاکہ وہ خدا کی عبادت کرے اور اس سے اپنے گناہوں کی معافی مانگنے کا موقع ملے۔۔

ہندو متون کے مطابق بالی، ایک اسر تھا اور وہ ہمت، شجاعت اور بہادری میں اپنی مثال آپ تھا۔ وہ وشنو کا سچا پرستار اور عاشق تھا۔ وہ بہت مہربان تھا مگر اس کے رشتہ دار ان خداوں کی مخالفت میں رہتے تھے جو سچائی اور حق کی لڑائی لڑ رہے تھے، بالی اسی وجہ سے زیادہ مشہور ہو گیا۔
## حوالہ جات

زمرہ:بھارت میں مذہبی تہوار
زمرہ:دیوالی
زمرہ:ہندو تہوار
زمرہ:نومبر کی تقریبات
زمرہ:اکتوبر کی تقریبات
بگھیل سنگھ

بگھیل سنگھ (1730ء–1802ء)ایک پنجابی سکھ جرنیل تھا ۔ وہ ضلع ترن تارن کے گاؤں جھبل میں ایک جٹ سکھ کے گھر پیدا ہوا۔ 1765ء میں کروڑ سنگھیا مسل کا سردار مقرر ہوا۔ مغل فوج کو شکست دینے کے بعد بگھیل سنگھ اور اس کی پنجابی فوج 11 مارچ 1783ء کو لال قلعہ دلی پر حملہ آور ہوئی۔ مغل بادشاہ شاہ عالم دوم نے ٹیکس کے روپے میں سے چھ آنے بگھیل سنگھ کو دینے کا وعدہ کیا۔ بگھیل سنگھ نے دلی کے سکھوں کے لیے مقدس استھان بنائے اور گرودوارے بھی تعمیر کروائے۔
## پیدائش اور پس منظر
سکھ قوم کے جانباز جنگجوؤں میں سے جتھیدار بگھیل سنگھ کا نام صف اوّل میں لکھا جاتا ہے۔ ان کی پیدائش سن 1730 کو ماجھے کے تاریخی قصبہ جھبال (امرتسر) میں ہوئی ۔ آپ کے پروار کا تعلق ماجھے کے 84 دیہاتوں کے مالک چودھری لنگاہ ڈھلوں سے جا ملتا ہے ۔ چودھری لنگاہ گرو ارجن دیو کے عقیدت مند تھے اور مکتسر کی جنگ میں اپنے جوہر دکھانے والی سنگھنی مائی بھاگو کے دادا بھائی پیرو شاہ ڈھلوں کے چھوٹے بھائی تھے۔لیکن تاریخ میں لکھا ملتا ہے کہ بگھیل سنگھ دھالیوال کا اصل گاؤں موگا ضلعے میں راؤکے کلاں ہے ۔ تاریخی قصبے جھبال میں آپ کے ننھیال بھی ہو سکتے ہیں۔ جھبال میں جا کر کھوج-پڑتال کرنے سے اگرچہ کوئی بھی تاریخی نشانی نہیں مل سکی لیکن 12 پتیاں اور 7 گرام پنچائتوں میں سے ایک گاؤں کا نام 'جھبال جتھیدار بگھیل سنگھ' ہے۔اس سے آگے دیہات پنڈ جھبال خورد، جھبال سورگپوری، جھبال خام، جھبال پختہ، جھبال اڈا، جھبال چودھری لنگاہ پنڈ بسے ہوئے ہیں ۔ ان میں سے گاؤں پنڈ جھبال خام میں جتھیدار بگھیل سنگھ کے نام پر بہت ہی عالیشان گرودوارہ صاحب موجود ہے، جہاں پربندھک کمیٹی کی طرف سے روزانہ چھوٹے بچوں کو گربانی اور سکھ تاریخ کے متعلق تعلیم دینے کے لیے مذہبی جماعتوں کا بندوبست کیا گیا ہے۔

## سنگھپوریا مسل کا جتھیدار
سکھوں کے جانباز ہیرو جتھیدار بگھیل سنگھ کی زندگی سے متعلق تاریخ کے اوراق الٹیںطتو معلوم ہوتا ہے کہ سن 1748 ء کو جس وقت دل خالصہ ابھر رہا تھا ، اس وقت لاہور ضلعے کے گاؤں پنڈ برکی میں ورک گوت سے متعلق کروڑا سنگھ پیدا ہوا، جو بعد میں کروڑ سنگھیا مثل (سنگھپوریا مسل) کا سردار بنا ۔

## حوالہ جات

زمرہ:1730ء کی دہائی کی پیدائشیں
زمرہ:1800ء کی دہائی کی وفیات
زمرہ:بھارتی سکھ
زمرہ:سکھ جنگجو
زمرہ:ضلع امرتسر کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
سرگودھا کرکٹ ٹیم

**سرگودھا کرکٹ ٹیم** ایک فرسٹ کلاس کرکٹ ٹیم تھی جو پاکستان کے صوبہ پنجاب میں سرگودھا ڈویژن کی نمائندگی کرتی تھی۔ انھوں نے 1961-62ء اور 2002-03ء کے درمیان پاکستان کے فرسٹ کلاس ٹورنامنٹس میں حصہ لیا۔

### 1960ء اور 1970ء کی دہائی
سرگودھا نے اپنا ابتدائی فرسٹ کلاس میچ 1961-62ء میں قائد اعظم ٹرافی میں کھیلا، جس میں انھوں نے پشاور کو ایک اننگز سے شکست دے دی۔ سلیم اختر نے، جو بعد میں سرگودھا کے کپتان بھی رہے، 7 سکور دے کر 2 اور 34 سکور دے کر 5 وکٹ لیے۔ انھوں نے اس کے بعد انھوں نے 1969-70ء کے سیزن میں پہلے میچ کی جیت تک کوئی بھی میچ نہیں جیتا تھا۔ اس میچ میں سرگودھا نے لاہور کو پانچ وکٹوں سے شکست دی، اس میچ میں شیرانداز خان نے 86 رنز دے کر11 وکٹیں لیں۔ اپنے اگلے دو گروپ میچوں کے ڈرا ہونے کی وجہ سے سرگودھا کو قائد اعظم ٹرافی کے سیمی فائنل میں جگہ مل گئی جہاں پبلک ورکس ڈیپارٹمنٹ نے انھیں شکست دی۔ سرگودھا نے 1970-71ء میں پشاور کو ایک بار پھر شکست دی، کپتان ہمایوں فرخان نے 38 (دوسرا ٹاپ اسکور) اور 36 (ٹاپ اسکور) اسکور کیا اور کم اسکورنگ میچ میں 19 سکور دے کر 3 وکٹ اور 37 سکور دے کر 5 وکٹیں لیں۔ 

### موجودہ صورت حال
فیصل آباد دریائے چناب کے دوسری طرف سرگودھا کے جنوب مشرق میں تقریبا 80 کلومیٹر کے فاصلے پر واقع ہے، لہذا جب سرگودھا ان چھ علاقائی ٹیموں میں شامل تھا جو 2003-04ء کے سیزن کے لیے مضبوط ٹیموں میں شمار کی جاتی تھیں تب ان کا انضمام فیصل آباد کے ساتھ کر دیا گیا اور اس ٹیم نے پہلی بار قائد اعظم ٹرافی جیتی۔  چونکہ سرگودھا نے فرسٹ کلاس کا درجہ کھو دیا ہے، انھوں نے فیصل آباد ریجن کی دیگر ٹیموں کے خلاف سالانہ بین الاضلاعی سینئر ٹورنامنٹ میں مقابلہ جاری رکھے ہوئے ہیں۔ 

### کھیل کا ریکارڈ
مجموعی طور پر سرگودھا نے مختلف فرسٹ کلاس ٹورنامنٹس میں 163 میچ کھیلے، 28 میں جیتے ، 56 میں ہارے اور 79 میچ ڈرا ہوئے۔  انھوں نے 70 لسٹ اے میچ بھی کھیلے، جن میں سے 13 میں جیت اور 56 میں شکست ہوئی اور اک میچ کا کوئی نتیجہ نہیں نکلا۔ 
سرگودھا کے بیشتر ہوم میچ سرگودھا کے اسپورٹس اسٹیڈیم میں ہوئے تھے، جو اب فیصل آباد کے ہوم میچوں میں استعمال ہوتا ہے۔ اسے اب بھی سب فرسٹ کلاس مقابلوں میں سرگودھا کی سینئر اور جونیئر ٹیمیں استعمال کرتی ہیں۔
### انفرادی ریکارڈ
سرگودھا کا سب سے زیادہ انفرادی اسکور 394 تھا جو 2000-01ء میں گوجرانوالہ کے خلاف نوید لطیف نے بنایا تھا۔  یہ سکور فرسٹ کلاس کرکٹ کی تاریخ میں یہ دسواں سب سے بڑا اسکور تھا۔  سرگودھا کی ٹیم کا سب سے بڑا مجموعہ 721 رنز ہے۔
1986-87ء میں نعیم خان نے بولنگ کی جو 25 سکور دے کر 8 وکٹ تھی۔  اسٹیٹ بینک آف پاکستان کو جیتنے کے لیے صرف 119 کی ضرورت تھی، لیکن خان نے انھیں 54 رنز پر ہی آؤٹ کر دیا۔ میچ کی بہترین کارکردگی 138 رنز کے عوض 78 وکٹیں (47 رنز پر 7 اور 31 رن پر 6) وکٹیں تھیں جس کی بدولت سرگودھا نے 1989-90ء میں کراچی وہائیٹس کے خلاف 268 رنز سے فتح حاصل کی تھی۔ 

## حوالہ جات

زمرہ:پاکستان کی فرسٹ کلاس کرکٹ ٹیمیں
زمرہ:پاکستان کے سابقہ فرسٹ کلاس کرکٹ کلب
زمرہ:سرگودھا
کرکٹ ٹیم
زمرہ:ویکی ڈیٹا سے مطابقت رکھنے والی مختصر تفصیل
دھنتیرس

**دھنتیرس** (ہندی زبان: धनतेरस، ، ) بھارت کا مشہور تہوار عید چراغاں (دیوالی) کا پہلا دن کہلاتا ہے۔
دھنتیرس ایک ہندو تہوار ہے اور چاند کی تیرہویں تاریخ کو منایا جاتا ہے۔ یہ وکرم سموت ہندو تقویم کے کارتک ماہ میں آتا ہے۔ اس موقع پر دھنونتری کی بھی عبادت کی جاتی ہے جو آیوردیو کا خدا مانا جاتا ہے۔ اس نے آیوروید کو ایجاد کر کے انسانیت کی بہتری اور بیماریوں کے نجات کا سامان مہیا کیا۔
بھارتی حکومت کی وزارت برائے آیوروید، یوگا، نیچورو پیتھی، یونانی اور ہومیوپیتھی نے اس دن کو قومی یوم آوروید کے طور پر منانے کا اعلان کیا۔ پہلی مرتبہ قومی یوم آیوروید 28 اکتوبر 2016ء کو منایا گیا۔ گجراتی خاندان عموما اس موقع پر دال، بھات اور مال پوا پکاتے ہیں اور کھاتے ہیں۔

## تقریبات
تصغیر|دھنونتری آیوروید کا خڈا ہے۔

وسوربرس سے دیوالی کا آغاز ہوتا ہے اور اس موقع پر گائے اور اس کے بچھڑے کی پوجا کی جاتی ہے۔ واضح ہو کہ ویدی ثقافت میں گائے کو انتہائی تقدس کا درجہ حاصل ہے۔ گائے کو “گاو ماتا“ کہتے ہیں اور اس موقع پر گو ماتا کو بہت ہی تعظیم اور تقدس کے ساتھ پوجا جاتا ہے گاو ماتا اور اس کا پرساد “پنچ گاویا“ یا “پنچ امرت“ ہندو تقریباً کثرت سے مستعمل ہیں۔ وسوربرس کی تقریب دھنتیرس کے بعد منعقد ہوتی ہے۔

دھنتیرس کی تقریب میں دھنونترس کی پوجا ہوتی ہے۔ یہ ہندو مت کا ایک بھگوان ہے اور ہندو متون کے مطابق وہ سمندر منتھن کے دوران ظاہر ہوا اور اس کے ایک ہاتھ میں کلش تھا جس میں امرت بھرا ہوا تھا اور دوسرے ہاتھ میں ایک مقدس کتاب تھی جس کا موضوع آیوروید تھا۔ اسی لیے اسے بھگوانوں کا وید بھی کہا جاتا ہے۔
دھنتریودشی کے دن دیوی لکشمی دودھ کے سمندر سے باہر نکلتی ہے اسی لیے جب سمندر ابال پر ہوتا ہے لکشمی کی پوجا ہوتی ہے۔

ہندو متون کے مطابق جب دیو او اسر سمندر منتھن کر رہے تھے تبھی وشنو کے ایک اوتار دھنونتری ایک ہاتھ میں کلش اور دوسرے ہاتھ میں آیوروید کی تعلیمات پر مبنی ایک کتاب لے کر ظاہر ہوتا ہے۔

## حوالہ جات

زمرہ:بھارت میں مذہبی تہوار
زمرہ:دیوالی
زمرہ:ہندو تہوار
زمرہ:ہندو مقدس ایام
زمرہ:نومبر کی تقریبات
زمرہ:اکتوبر کی تقریبات
زمرہ:خانہ معلومات تعطیل مع غیر موجود فیلڈ
زمرہ:مذہب
زمرہ:ثقافت
سکھوں کا دلی پر حملہ

سن 1783 عیسوی کے شروع میں تمام سکھ مسلوں نے دلی کے حکمران کو کمزور جان کے اس پر حملہ کرنے کا منصوبہ بنایا۔ اس میں سردار بگھیل سنگھ اور سردار جسا سنگھ رامگڑھیا قائدین اور جرنیل تھے۔ سردار جسا سنگھ رامگڑھیا جی نے دلی پہنچنے سے پہلے بھرتپور کے جاٹ نریش سے ایک لاکھ روپئے نذرانہ وصول کیا۔ اور اس کے بعد دلی میں داخل ہو گئے۔ اس وقت خالصہ کے جوانوں کی تعداد تیس ہزار تھی۔

سردار بگھیل سنگھ اور جسا سنگھ آہلووالیا 40 ہزار سکھ فوجوں کولے کے دریا یمنا کے براڑی گھاٹ کو پار کر کے دلی میں داخل ہوئے۔ دوسری طرف سکھ جرنیل جسا سنگھ رامگڑھیا اپنے 10 ہزار فوجیوں کے ساتھ ہسار والی سمت سے دلی میں داخل ہوا۔ اس وقت دلی کے تخت پر شاہ عالم دوم براجمان تھا۔ سکھ حملے کی خبر سن کے درباری اور شاہ عالم مقابلہ کرنے کی بجائے قلعے کے اندر والے حصے میں جاکر چھپ گئے۔ پورے شہر پر قبضے کے بعد سکھ قوم کے تینوں مشہور جرنیلوں نے ملک کے دار الخلافہ دلی کے لال قلعے کے اوپر کیسری نشان صاحب لہراء کے دنیا کی تاریخ میں ایک اور سنہرا باب رقم کر دیا۔

مغل بادشاہ شاہ عالم دوم اس وقت سکھوں کا سامنا کرنے میں اپنے آپ کو کمزور سمجھ رہا تھا، اس لیے وہ خاموش اور پرامن رہا۔
انجام: سکھ بنا لڑے ہی دلی کے مالک بننے لگ تھے۔ ایک میان دو تلواراں تو رہِ نہیں سکتی تھیں۔ آخر کار بادشاہ شاہ عالم دوم نے سکھوں کو خوش کرنے کی ساری کوششیں کیں اور بہت سارے نذرانے بھی پیش کیے اور آخر میں صلح کا ایک مسودا پیش کیا۔

اس صلح نامے پر سردار بگھیل سنگھ اور وزیر اعظم گوہر نے دستخط کیے تھے–
صلح نامے کے اہم نکات درج ذیل تھے
1. . خالصہ دل کو تین لاکھ روپے ہرجانے کے طور پر دیے جائیں گے۔
2. . شہر کی کوتوالی اور "چنگی وصول" کرنے کا اختیار سردار بگھیل سنگھ کو سونپ دیا جائیگا۔
3. . جب تک تک گرودواروں کی تعمیر نو مکمل نہیں ہو جاتی، اس وقت تک سردار بگھیل سنگھ چار ہزار فوجی اپنے ساتھ رکھ سکیں گے۔
## ماخذ
ویکیپیڈیا پنجابی
نرک چتوردشی

**نرک چتوردشی**  (کالی چودس، روپ چودس، چھوٹیی، دیوالی، بھوت چتور دشی) ہندو مت میں ایک تہوار ہے جو وکرم سموت ہندو تقویم کے ماہ کرشن پکش کی چودہویں تاریخ کو آتا ہے۔ یہ پانچ روزہ تہوار اور بھارت میں عید چراغاں دیوالی کا دوسرا دن ہے۔ ہندو متون کے مطابق اسی دن کرشن نے اسر، ستیہ بھام اور کالی کو قتل کیا تھا۔ یہ تہوار صبح کی پوجا او عبادت سے شروع ہوتا ہے اور پھر پورے دن دیگر تقریبات منعقد ہوتی ہیں۔
## ہندو مت میں
اس تہوار کو کالی چودس بھی کہا جاتا ہے۔ کالی کے معنی اندھیرا اور چودس کے معنی 14ویں کے آتے ہیں۔ یہ تہوار آسو کے اندھیرے ایام کے 14ویں دن منایا کاتا ہے۔ چونکہ اسے نرک چودسی بھی کہا جاتا ہے، اس دن کاہلی سستی سے توبہ کی جاتی ہے کیونکہ یہ جہنم میں لے جانے والی ہیں، اس دن اپنی زندگی کے روشن پہلو کو اجاگر کیا جاتا ہے۔ نرک چودسی دیوالی سے ایک دن پہلے منایا جاتا ہے اور اسے چھوٹی دیوالی بھی کہتے ہیں۔ بھارت کے کچھ علاقوں میں اس دن مہا کالی یا شکتی کی پوجا کی جاتی ہے اور یہ مانا جاتا ہے کہ اسی دن کالی نے اسر کا قتل کیا تھا۔

## تقریبات
اس دن کی پوجا تیل، پھول اور صندل کی لکڑی سے کی جاتی ہے۔ ہنومان کو ناریل چڑھایا جاتا ہے اور سیسم کے بیج، گڑ اور پوہا کو گھی اور چینی میں ملا کر بھگوان کو پیش کیا جاتا ہے۔

دیوالی کے موقع پر کالی چودس بہت اہمیت کا حامل ہے کیونکہ فصلی کٹائی کا وقت بھی شروع ہو جاتا ہے۔ اس دن چاول کے مختلف پکوان پکائے جاتے ہیں جیسے پوہا، پاوا وغیرہ۔ پوہا کے لیے تازہ فصل کا چاول لیا جاتا ہے۔ یہ رسم شہر اور دیہات میں یکساں طور پر ادا ہوتی ہے۔ بالخصوص مگربہ ہندوستان میں بڑے اہتمام سے منایا جاتا ہے۔
## حوالہ جات

زمرہ:بھارت میں مذہبی تہوار
زمرہ:دیوالی
زمرہ:نیپال میں مذہبی تہوار
زمرہ:ہندو تہوار
زمرہ:ہندو مقدس ایام
زمرہ:نومبر کی تقریبات
زمرہ:اکتوبر کی تقریبات
زمرہ:خانہ معلومات تعطیل مع غیر موجود فیلڈ
زمرہ:ویکی ڈیٹا سے مطابقت رکھنے والی مختصر تفصیل
زمرہ:ثقافت
سلاروالا

## High school Salarwala
یه اسکول 1920 میی Anglo-vernacular اسکول کیی طور پر بنایا گیا تها. بعد میی 1937 میی اس اسکول کو هایی اسکول ثانوی اسکول بنا دیا گیا تها.
پاکستان میں جنسی تعلیم

**پاکستان میں جنسی تعلیم** ایک حساس موضوع ہے۔ جہاں عوام کا ایک گوشہ اسکولوں اور کالجوں میں جنسی تعلیم کے حق میں ہے، وہیں عوام کا ایک معتد بہ حصہ اس کے خلاف ہے۔ لوگ مغربی دنیا کی مثالیں دیتے ہیں جہاں جنسی تعلیم کا رجحان بے حد عام ہونے کے ساتھ ساتھ عوام میں جنسی آزادی، عریانیت، جنسی بے راہ روی، وغیرہ بہت عام ہو چکے ہیں۔ تاہم کچھ سنجیدہ انداز میں ملک کی وافر اکثریت مسلمانوں کی مذہبی کتابوں کا بھی حوالہ دیتے ہیں، جن میں جنسی تعلیمات موجود ہیں۔ اسلام نے جس طرح سے جلق لگانے پر روک لگائی، زنا کو گناہ عظیم قرار دیا ہے، نکاح کو ایک مثبت معاشرے کی اہم ضرورت قرار دیا ہے، اولاد کو شادی کا ایک مقصد قرار دیا ہے، دس سال کی عمر کے بعد اولاد اور ماں باپ کو الگ سونے کی ہدایت دی ہے، یہ مثالیں ہیں کہ مذہب میں جنسی اخلاق اور جنسی ہدایات موجود ہیں جن پر عمل کیا جا سکتا ہے۔ غالب مسلمان اکثریت کے بیچ ایک قلیل التعداد آبادی ایل جی بی ٹی حقوق کی بھی حامی۔ ملک میں ہم جنس پسندوں کی بھی تعداد ہے، اگر چیکہ یہ کم ہے اور غالب اکثریت کے مقابلے یہ اقلیت میں ہیں یا "جنسی اقلیت" ہیں، جیسا کہ یہ لوگ خود کو کئی ملکوں میں بتاتے ہیں، جہاں زیادہ تر لوگ عام جنسی تعلقات اور رشتوں کے بندھنوں سے بندھتے ہیں۔

پاکستان میں مخنث یا ہجڑوں کی بھی کافی تعداد ہے۔ یہ لوگ جنسی حقوق سے کہیں زیادہ اپنی پہچان تسلیم کروانے پر زور لگاتے ہیں۔ ایک طویل جد و جہد کے بعد پاکستان کے سپریم کورٹ نے 2011ء میں ایک فیصلہ سنایا جس کی رو سے مخنث یا ہجڑے لوگ ایک تیسرے جنس کی نمائندگی کرتے ہیں۔ یہ لوگ نہ تو مرد ہیں اور نہ خواتین ہیں۔ اس تسلیم شدگی کے ساتھ ان لوگوں کے لیے نیا نام *شی میل* بھی قانونی حیثیت اختیار کر گیا۔ جہاں تک حقوق کی بات ہے، انھیں شناختی کارڈ، رائے دہی کا حق اور انتخابات میں امیدواری کے مواقع حاصل ہوئے۔ 

## پاکستان کے بڑے شہروں کے اسکولوں میں جنسی تعلیم
پاکستانی معاشرے کے بڑے شہروں میں اسکولی سطح پر جنسی تعلیم کا اہتمام کیا جاتا ہے۔ Life Skilled Based Education کے نام پر سندھ ٹکسٹ بک بورڈ کے منظور شدہ نصاب میں چھٹی سے دسویں تک کے بچوں اور بچیوں کو یہ پڑھایا جا رہا ہے کہ ان کا کسی سے جنسی تعلق کس نوعیت کا ہونا چاہیے۔ اسکولی بچوں کو اختلاط کے دوران احتیاطی تدابیر سے بھی واقف کیا جاتا ہے۔

## پاکستان کے دیہی علاقوں میں جنسی تعلیم
’ویلج شادآباد آرگنائزیشن‘ (وی ایس او) نامی ادارے کی کوششوں سے پچھلے 20 سال سے بچوں کے حقوق اور تعلیم کے میدان میں کئی کام ہوئے ہیں جن میں علاقے کے 33 میں سے آٹھ اسکولوں میں پچھلے ڈیڑھ سال سے بچوں کو جنسی تعلیم بھی دی جا رہی ہے۔ اس طرح کا نظم کئی اور پاکستانی قصبوں دیگر تنظیموں کی جانب سے کیا گیا ہے۔

## مطبوعات
اس موضوع پر حالیہ عرصے میں کئی کتابیں شائع ہوئی ہیں جن میں اکاسی سالہ ڈاکٹر مبین اختر کی کتاب *Sex Education for Muslims* (مسلمانوں کے لیے جنسی تعلیم) پاکستان میں شائع ہوئی تھی۔

اس تعلق سے کئی اور کتابیں بھی منظر عام پر آ چکی ہیں۔ یہ کتابیں انگریزی زبان کے علاوہ پاکستان کی دیگر زبانوں جیسے کہ پنچابی، سندھی، بلوچی اور پشتو میں بھی شائع ہو چکی ہیں۔ ملک میں کچھ کتابیں انگریزی زبان سے اردو میں ترجمہ ہو کر بھی شائع ہو چکی ہیں۔

## مزید دیکھیے
* بھارت میں جنسی تعلیم

## حوالہ جات

زمرہ:پاکستان میں تعلیم
زمرہ:جنسی تعلیم
سٹیویا (پودا)

**سٹیویا** ( Stevia plant) اپنی مٹھاس کی وجہ سے ساری دنیا میں مشہور و معروف ہے۔ یہ تلسی خاندان سے تعلق رکھتا ہے۔
## چینی کا نعم البدل
اس کے پتے چینی سے 15 گنا زیادہ میٹھے ہوتے ہیں جبکہ اس کا عرق چینی سے 200 سے 300 گنا زیادہ میٹھا ہوتا ہے ۔ اس کی سب سے بات یہ کہ اس میں نشاستہ اور حرارے نہ ہونے کے برابر ہیں جس کی وجہ سے یہ شوگر کے مریضوں کے لیے ایک نعمت سے کم نہیں۔ قدرتی طور پر یہ پیراگوئے اور برازیل میں پایا جاتا تھا لیکن اب اس کی کاشت ساری دنیا میں بھی شروع ہو گئی ہے۔
## طبی فوائد
اس کی خوبی یہ ہے کہ یہ خون میں شوگر کی مقدار اور بلڈپریشر کو بھی کم کرتا ہے ، اس پودے سے چائے اور مشروبات کو میٹھا کر کے چینی کی طلب میں کمی لائی جا سکتی ہے ، اس سے بنی چائے اور مشروبات شوگر کے مریض بے خطر استعمال کر سکتے ہیں۔ سٹیویا چینی کا بہترین نعم البدل ہے ، اس کے ایک کلوگرام پتوں کے سفوف سے حاصل کی جانے والی مٹھاس 300 کلوگرام چینی کے برابر ہوتی ہے۔ اگر سٹیویا پلانٹ کے پتوں کو چائے کی پتی کے ساتھ ملا کر پکایا جائے تو مٹھاس چینی کی طرح محسوس ہو گی ایسے ہی مشروبات میں مٹھاس ہوتی ہے، سٹیویا جراثیم کش ہونے کی وجہ سے ٹوتھ پیسٹ میں استعمال ہو رہا ہے ۔ دانتوں کو بیماریوں سے بچانے کے ساتھ ساتھ مسوڑھوں کوبھی مضبوط کرتا ہے۔ جلدی امراض کے علاوہ کیل مہاسوں میں بہت ہی مفید ہے، اس میں کیلشیم کی کافی مقدار پائی جاتی ہے جس سے عورتوں اور بچوں کی ہڈیوں کی نشو و نما کے لیے بہت مفید ہے، یہ معدے کی تیزابیت کو کنٹرول کرنے کے ساتھ نظام انہضام کے لیے مفید ہے۔ معدے کے السر کوکم کرتا ہے۔ خون کی نالیوں کو مضبوط کرتا ہے۔ اسے وزن کو کم کرنے کے لیے بھی استعمال کیاجاتا ہے، یہ ڈپریشن کو بھی کم کرتا ہے، یہ وزن کم کرنے کے لیے بھی جادو اثر سمجھا جاتا ہے اور دماغی طاقت میں اضافہ کرتا ہے۔
## کیمیائی ساخت
یہ ایک جنگلی جھاڑی ہے جس کی زیادہ شاخیں ہوتی ہیں۔ اونچائی تقریباً 70 سینٹی میٹر ہے پھول چھوٹے اور سفید ہوتے ہیں۔ کرومیم، زنک، پوٹاشیم، میگنیشیم، کیلشیم، سیلینیم، تانبے، فاسفورسس، سٹییو میکرو اور مائیکرویلیٹس کی بڑی تعداد اس میں موجود ہوتی ہے۔ یہ میٹھے ذائقہ کے ساتھ بہت سے مادوں پر مشتمل ہے: سٹییلوسائڈ (غیر متوازن قدرتی میٹھیر، جو مصنوعی مادہ کے ساتھ مناسب ہے کیونکہ یہ جسم کے لیے محفوظ ہے)؛ گلیکوسائڈ ڈولکوسائڈ، روبوزوسائڈ، ریباڈیوسائڈ۔ شہد کی گھاس کی تازہ پتیوں میں وٹامنز: A، B، C اور R پر مشتمل ہے۔
## طریقہ کاشت
نرسری بیج، قلم اور ٹشوکلچر سے تیار کی جاتی ہے، بیج سے تیارکردہ پودے 2 ماہ بعد جبکہ قلم اور ٹشوکلچر سے کاشت کردہ پودے 1ماہ بعد کھیت میں منتقل کرنے کے قابل ہوجاتے ہیں کیونکہ سٹیویا کے بیج کے شرح اُگاؤ بہت کم ہوتی ہے اس لیے قلم کے ذریعے اس کی افزائش کی جاتی ہے اس کے لیے عام طور پر پودے کا اوپر والا 4 انچ حصہ کاٹ کر پلاسٹک کے کپ میں موجود مٹی میں لگا کر پانی کا چھڑکاؤ کیا جاتا ہے۔ 

## حوالہ جات

زمرہ:نباتات بلحاظ مقام
زمرہ:نباتاتی تسمیہ
زمرہ:پودے
سید یعقوب زنجانی

**سید یعقوب حسین زنجانی** المعروف شاہ صدر دیوان جو داتا گنج بخش علی ہجویری کے پیر بھائی ہیں۔

آپ اولیائے کبار لاہور میں شمار ہوتے تھے علوم ظاہری اور باطنی میں جامع تھے شریعت و نجابت میں یکتا تھے سلسلہ عالیہ جنیدیہ سے تعلق رکھتے تھے صاحب حال و قال بزرگ تھے آپ کے والد محترم سید علی صحیح النسب حسینی سادات میں سے تھے آپ کا سلسلۂ نسب سولہ واسطوں سے امام موسیٰ کاظم سے جاملتا ہے آپ ایمائے غیبی سے 505ھ میں ترکستان سے برصغیر میں وارد ہوئے لاہور میں سکونت اختیار کی آپ کی مشیخیت کا شہرہ چار دانگ عالم میں گونجنے لگا۔ صاحب کرامت و خوارق ہونے کی وجہ سے لوگوں میں متعارف ہوئے لاہور کے علما اور شرفاء نے آپ کے مقام مشیخیت کو تسلیم کیا تھا۔

آپ کے والد سید محمود زنجانی موسوی کا مزار آج بھی زنجان کے قبرستان میں موجود ہے۔ اپنے والد اور سید میراں حسین شاہ زنجانی کی اجازت سے بعد میں آپ نے ابو الفضل محمد بن حسن ختلی کے دست مبارک پر بیعت کی اور دونوں بھائیوں کو ختلی نے بغداد میں خرقہ خلافت عطا کیا۔

آپ کے زمانے میں معز اللہ کہ بہرام شاہ بادشاہ بن مسعود شاہ بن ابراہیم شاہ غزنوی ہندوستان کا بادشاہ تھا۔ پنجاب میں غزنوی سلطنت کا گورنر طغرل نامی تھا وہ آپ کا بڑا معتقد تھا گورنر کی وجہ سے بے پناہ مخلوق خدا بھی آپ کے حلقۂ ارادت میں آگئی اور لاہور سے نکل کر آپ کی شہرت پورے پنجاب میں پھیلنے لگی آپ سے کرامات اور خوارق ظاہر ہوئیں جن دنوں خواجہ معین الدین اجمیری چشتی لاہور تشریف لائے اور داتا گنج بخش کے مزار پُر انوار پر معتکف ہوئے۔ تو صدر دیوان لاہور میں موجود تھے یہ دونوں بزرگان دین بڑی محبت سے اکٹھے رہتے تھے اور صدر دیوان کو حضرت اجمیری سے بے پناہ محبت اور عقیدت تھی حضرت صدر دیوان کے مزار کے قریب ہی آج تک خواجہ اجمیری کی نشست گاہ آج تک عوام کی زیارت گاہ ہے۔

## وفات
معبتر اور صحیح اقوال سے آپ کا سنہ وفات 16 رجب 604ھ ہے۔ 
## حوالہ جات

زمرہ:لاہور کے صوفیا